Yog‘ingarchilik hamda havo haroratining o‘zgarishi sababli respublikaning tog‘li hududlarida qor ko‘chishi mumkin. Foto: Sputnik «O‘zgidromet» agentligi 25−31 yanvar kunlari qor ko‘chish xavfidan ogohlantirdi. Xabarga ko‘ra, yog‘ingarchilik hamda havo haroratining o‘zgarishi sababli respublikaning tog‘li hududlari, jumladan: - Toshkent viloyatining Bo‘stonliq, Ohangaron va Parkent tumanlari (Chotqol tizmasi tog‘lari); - Namangan viloyatining Pop tumanida qor ko‘chish xavfi e’lon qilinadi. Tog‘li hududlarda istiqomat qiluvchi fuqarolar, dam oluvchilar hamda tog‘li hududlarda harakatlanuvchi haydovchilardan ehtiyot choralarini ko‘rish so‘ralmoqda.